CELEX: 32007D0663
Language: da
Date: 2007-10-12 00:00:00
Title: 2007/663/EF: Kommissionens beslutning af 12. oktober 2007 om ændring af beslutning 2007/554/EF om visse beskyttelsesforanstaltninger mod mund- og klovesyge i Det Forenede Kongerige (meddelt under nummer K(2007) 4660) (EØS-relevant tekst)

13.10.2007   
            
            
               DA
            
            
               Den Europæiske Unions Tidende
            
            
               L 270/18
            
         
      KOMMISSIONENS BESLUTNING
   
   af 12. oktober 2007
   om ændring af beslutning 2007/554/EF om visse beskyttelsesforanstaltninger mod mund- og klovesyge i Det Forenede Kongerige
   (meddelt under nummer K(2007) 4660)
   (EØS-relevant tekst)
   (2007/663/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Efter nylige udbrud af mund- og klovesyge i Det Forenede Kongerige blev Kommissionens beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige (3) vedtaget for at understøtte de bekæmpelsesforanstaltninger, Det Forenede Kongerige har truffet i henhold til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge (4).
            
         
               (2)
            
            
               Ved beslutning 2007/554/EF er der fastsat bestemmelser om afsendelse fra høj- og lavrisikoområder i Storbritannien af produkter, der anses for sikre, og som enten blev fremstillet før indførelsen af restriktionerne i Det Forenede Kongerige af råvarer med oprindelse uden for de pågældende områder omfattet af restriktioner, eller som er blevet behandlet på en måde, der effektivt inaktiverer eventuelle mund- og klovesygevira.
            
         
               (3)
            
            
               Af hensyn til fællesskabslovgivningens klarhed bør artikel 2, stk. 6, første og andet afsnit, i beslutning 2007/554/EF omformuleres.
            
         
               (4)
            
            
               Det bør under overholdelse af særlige certifikatkrav tillades, at frossen sæd og frosne embryoner af får og geder, der er importeret til Det Forenede Kongerige i henhold til fællesskabslovgivningen og har været opbevaret adskilt fra sæd, æg og embryoner, der ikke må sendes ud af de høj- og lavrisikoområder, der er anført i bilag I og II til beslutning 2007/554/EF, afsendes igen. Der bør indføres supplerende certifikatkrav, og artikel 6, stk. 2, litra b), i beslutning 2007/554/EF bør derfor ændres i overensstemmelse hermed.
            
         
               (5)
            
            
               Der bør ligeledes foretages en ændring af certifikatkravene i beslutning 2007/554/EF vedrørende animalske produkter, herunder foder til selskabsdyr, der er blevet varmebehandlet på en måde, der effektivt inaktiverer eventuelle mund- og klovesygevira i det pågældende produkt. Artikel 8, stk. 4 og 6, i nævnte beslutning bør derfor ændres i overensstemmelse hermed.
            
         
               (6)
            
            
               Det er desuden nødvendigt at præcisere, hvilke dele af Det Forenede Kongeriges områder der er omfattet af de foranstaltninger, der skal træffes af de øvrige medlemsstater med hensyn til dyr af modtagelige arter, der er afsendt i det tidsrum, hvor det var tilladt at afsende dyr fra de pågældende områder i Det Forenede Kongerige, der ikke indgik i den overvågningszone, som blev oprettet i grevskabet Surrey i forbindelse med de to udbrud, der blev bekræftet i august 2007. Artikel 13, stk. 2, i beslutning 2007/554/EF bør derfor ændres for specifikt at henvise til Storbritannien.
            
         
               (7)
            
            
               Beslutning 2007/554/EF bør derfor ændres i overensstemmelse hermed.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   I beslutning 2007/554/EF foretages følgende ændringer:
   
               1)
            
            
               Artikel 2, stk. 6, affattes således:
               »6.   Det i stk. 2 nævnte forbud gælder ikke for fersk kød, der hidrører fra dyr, som er opdrættet uden for de områder, der er nævnt i bilag I og bilag II, og som uanset artikel 1, stk. 2 og 3, er transporteret under officielt tilsyn i plomberede transportmidler direkte til et slagteri, som ligger uden for beskyttelseszonen i de områder, der er nævnt i bilag I, til omgående slagtning, forudsat at sådant fersk kød kun markedsføres i de områder, der er nævnt i bilag I og bilag II og opfylder følgende betingelser:
               
                           a)
                        
                        
                           alt sådant fersk kød er mærket i overensstemmelse med artikel 4, stk. 1, andet afsnit, i direktiv 2002/99/EF eller i overensstemmelse med beslutning 2001/304/EF
                        
                     
                           b)
                        
                        
                           slagteriet drives under streng dyrlægekontrol
                        
                     
                           c)
                        
                        
                           det ferske kød er tydeligt identificeret og transporteres og oplagres adskilt fra kød, som det er tilladt at sende ud af Det Forenede Kongerige.
                        
                     Kontrol med, at betingelserne i første afsnit overholdes, føres af den ansvarlige veterinærmyndighed under tilsyn af de centrale veterinærmyndigheder.
               De centrale veterinærmyndigheder sender Kommissionen og de øvrige medlemsstater en liste over de virksomheder, de har godkendt i henhold til dette stykke.«
            
         
               2)
            
            
               Artikel 6 ændres således:
               
                           a)
                        
                        
                           Stk. 2, litra b), affattes således:
                           
                                       »b)
                                    
                                    
                                       frossen tyresæd, frosne embryoner af kvæg, frossen ornesæd samt frossen sæd og frosne embryoner af får og geder, der er importeret til Det Forenede Kongerige i henhold til henholdsvis direktiv 88/407/EØF, 89/556/EØF, 90/429/EØF og 92/65/EØF, og som siden ankomsten til Det Forenede Kongerige er blevet oplagret og transporteret adskilt fra sæd, æg og embryoner, der i henhold til stk. 1 ikke må afsendes.«
                                    
                                 
                     
                           b)
                        
                        
                           Følgende indsættes som stk. 6 og 7:
                           »6.   Det sundhedscertifikat, der er omhandlet i direktiv 92/65/EØF, og som ledsager frossen sæd af får og geder, der sendes fra Det Forenede Kongerige til andre medlemsstater, skal være forsynet med følgende påtegning:
                           
                              »Frossen sæd af får/geder, der opfylder kravene i Kommissionens beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige«.
                           
                           7.   Det sundhedscertifikat, der er omhandlet i direktiv 92/65/EØF, og som ledsager frosne embryoner af får og geder, der sendes fra Det Forenede Kongerige til andre medlemsstater, skal være forsynet med følgende påtegning:
                           
                              »Frosne embryoner af får/geder, der opfylder kravene i Kommissionens beslutning 2007/554/EF af 9. august 2007 om visse beskyttelsesforanstaltninger mod mund- og klovesyge i Det Forenede Kongerige«.«
                           
                        
                     
         
               3)
            
            
               Artikel 8 ændres således:
               
                           a)
                        
                        
                           Stk. 4 affattes således:
                           »4.   Uanset stk. 3 er det, når det gælder de produkter, der er nævnt i stk. 2, litra a)-d) og f), tilstrækkeligt, at overholdelsen af de behandlingsbetingelser, der er anført i det handelsdokument, som kræves i henhold til de respektive EF-bestemmelser, attesteres i henhold til artikel 9, stk. 1.«
                        
                     
                           b)
                        
                        
                           Stk. 6 affattes således:
                           »6.   Uanset stk. 3 er det, når det gælder de produkter, der er nævnt i stk. 2, litra g), og som er fremstillet på en virksomhed, der anvender HACCP og en kontrollerbar standardprocedure, som sikrer, at de forbehandlede bestanddele opfylder de respektive dyresundhedsbetingelser i denne beslutning, tilstrækkeligt, at dette er anført i det handelsdokument, der ledsager sendingen, og som er attesteret i henhold til artikel 9, stk. 1.«
                        
                     
         
               4)
            
            
               Artikel 13, stk. 2, affattes således:
               »2.   Med forbehold af bestemmelserne i artikel 6 i Rådets beslutning 90/424/EØF og de foranstaltninger, der allerede er truffet af medlemsstaterne, gennemfører andre medlemsstater end Det Forenede Kongerige passende beskyttelsesforanstaltninger med hensyn til modtagelige dyr afsendt fra Storbritannien mellem den 15. juli 2007 og den 13. september 2007, herunder isolering og klinisk undersøgelse, om nødvendigt kombineret med laboratoriekontrol for at påvise eller udelukke infektion med mund- og klovesygevirus, og om nødvendigt foranstaltningerne i artikel 4 i direktiv 2003/85/EF.«
            
         Artikel 2
   Medlemsstaterne ændrer de foranstaltninger, de anvender i handelen, for at bringe dem i overensstemmelse med denne beslutning. De underretter straks Kommissionen herom.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 12. oktober 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 395 af 30.12.1989, s. 13. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33. Berigtiget i EUT L 195 af 2.6.2004, s. 12).
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EUT L 210 af 10.8.2007, s. 36. Senest ændret ved beslutning 2007/608/EF (EUT L 241 af 14.9.2007, s. 26).
   
      (4)  EUT L 306 af 22.11.2003. s. 1. Senest ændret ved direktiv 2006/104/EF (EUT L 363 af 20.12.2006, s. 352).